NaiveNeuron/SloPal huggingface dataset:
Glenda, Tibor, poslanec NR SR (2018-10-24):
Pán predsedajúci, hlasovali sme o bodoch zo spoločnej správy a o pozmeňujúcom a doplňujúcom návrhu. Dajte, prosím, hlasovať o tom, že prerokujeme návrh zákona v treťom čítaní ihneď.
Hrnčiar, Andrej, podpredseda NR SR (2019-01-30):
Prosím, prezentujme sa a hlasujme. (Hlasovanie). Prítomných 140, za 139, proti nikto, zdržal sa 1. Konštatujem, že sme uvedený návrh schválili. Týmto sme ukončili hlasovanie. Procedurálne návrhy. Nech sa páči, pán poslanec Grendel.
V. Veteška, podpredseda NR SR: (2003-11-06):
Pani poslankyňa, máte slovo, nech sa páči.
Dostál, Ondrej, poslanec NR SR (2020-09-24):
Pán poslanec Susko, ďakujem za vecný príspevok a diskutovali sme o tom aj na ústavnoprávnom výbore a aj pod vplyvom tej diskusie sme aj v rámci koalície absolvovali ďalšie rokovania aj s ministerstvom spravodlivosti, aj s ľuďmi, ktorí majú skúsenosti z praxe, ktorí sa tejto téme venujú, a dospeli sme k pozmeňujúcemu návrhu, ktorý predložila pani poslankyňa Zemanová. Ja súhlasím s tým, že treba zachovať princíp ultima ratio a že prostriedky trestného práva majú byť až, až posledné. Ale v tomto prípade ale ten návrh reaguje na podnety z aplikačnej praxe a nedostatočnú vymáhateľnosť tých súčasných ustanovení. Ako aj dôležitý je fakt, že, že v prípade toho nedbanlivostného trestného činu je to spojené aj so závažnými následkami v podobe, v podobe smrti alebo závažného poškodenia zdravia dieťaťa. A ten náš pozmeňujúci návrh čiastočne ošetruje tie výhrady, ktoré, ktoré zazneli v diskusii, či už vo verejných diskusiách, alebo neverejných diskusiách. V prípade jedného zvieraťa je tam podmienka recidívy, teda že, že bol za obdobný čin v predchádzajúcich dvadsiatich štyroch mesiacoch postihnutý ten, kto sa ho dopustil, čiže buď priestupkovo, alebo trestnoprávne. Čiže, čiže nemalo by sa stať alebo nemôže sa stať, že sa to raz stane na jednom zvierati a hneď, hneď nastupuje trestné právo. A rovnako, rovnako sme tam prijali, pridali spoločné ustanovenie, ktorým sa vymedzuje zviera, aby sme predišli aj tým debatám o akváriových rybičkách, kde, kde pre účely paragrafov 305a a 405c sa zvieraťom rozumie pes, mačka, hospodárske zviera a chránený živočích podľa osobitného predpisu.
Fico, Robert, predseda vlády SR (2017-03-23):
Pán poslanec Želiezka, ďakujem za postavenú otázku. Začnem všeobecným konštatovaním, že zužovanie priestoru pre korupčné správanie a netransparentné správanie je prioritou programového vyhlásenia mojej tretej vlády a v tomto duchu aj konám. Urobil som krok, ktorý, bohužiaľ, médiá pomerne významne odignorovali, ale to je príznačné, že som poslal všetkým primátorom a starostom osobné listy, v ktorých som ich požiadal, že ak narazia na akékoľvek prejavy korupčného alebo netransparentného správania, aby takéto náznaky okamžite posúvali buď na príslušné orgány činné v trestnom konaní, alebo priamo osobne mne. Lebo sú to často mestá a obce, ktoré sa zúčastňujú na čerpaní európskych fondov a sú to často mestá a obce, ktoré sú súčasťou rôznych iných finančných mechanizmov alebo dotačných mechanizmov, ktoré vláda Slovenskej republiky má k dispozícii. Teší ma, že tento list sa stretol s pozitívnou odozvou medzi primátormi a starostami, lebo mal som možnosť hovoriť s vedením ZMOS-u a aj na najbližšom sneme ZMOS-u budem povzbudzovať starostov a primátorov, aby v tejto veci konali. Pretože nikto nechce, aby meno vlády Slovenskej republiky, aby meno tejto vládnej koalície bolo pošpinené nečestnými možno úradníkmi alebo špekulantmi, ktorí často si vymýšľajú a v mene vlády alebo iných sa pokúšajú získať neoprávnený prospech tým, že vyberajú rôzne peniaze. Dámy a páni, začíname pracovať na mimoriadne dôležitom zákone o oznamovaní trestnej činnosti, predovšetkým korupcie. Chceme, aby tí, ktorí oznámia informácie takéhoto charakteru, boli primerane zvýhodňovaní a chránení. Toto je dnes najväčší problém, pretože korupcia sa deje online. My nemôžeme reagovať na korupciu o dva týždne, o tri týždne, sa to veľmi ťažko dokazuje. Chcem preto oceniť napríklad predstaviteľa súkromnej firmy, ktorý nahlásil, že pracovník Poľnohospodárskej platobnej agentúry od neho pýta nejaké peniaze. Tento človek išiel, spolupracoval s políciou, nemal problém si namontovať mikrofón, kameru, sadnúť si do auta a v spolupráci s políciou tohto človeka aj zadržať. Rovnako oceňujem každého ďalšieho, kto posúva orgánom činným v trestnom konaní podobné informácie. To je jediná cesta, ako môžeme v boji proti korupcii a netransparentnému správaniu uspieť. Rovnako vás chcem poprosiť, dámy a páni, aby ste na tejto schôdzi podporili aj novelizáciu zákona o čerpaní eurofondov, ktorá obsahuje okrem technických úprav aj viaceré zásadné momenty s dopadom na zvýšenie transparentnosti a efektívnosti čerpania. Ide napríklad o zavedenie povinnej menšiny štátu v monitorovacích výboroch, ktoré kontrolujú ministerstvá a jednotlivé operačné programy pri čerpaní európskych fondov. Štát zo zákona bude mať definovanú menšinu a väčšinu bude tvoriť tretí sektor, odborné a profesné organizácie či orgány samosprávy. Verím, že ak tento zákon schválite, ktorý je z dielne podpredsedu vlády pre investície Petra Pellegriniho, bude to ďalší jasný dôkaz toho, že záujem tejto vlády zužovať priestor pre korupciu a netransparentné správanie je vážny a úprimný. Veľmi pekne vám ďakujem. (Potlesk.)
Kaník, Ľudovít, poslanec NR SR (2010-12-14):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť ho.
P. Hrušovský, podpredseda NR SR: (2002-07-11):
O. Szabó, poslankyňa: Ďakujem pekne.
A. Belousovová, podpredsedníčka NR SR: (2007-02-08):
Pani poslankyňa Vaľová, máte slovo.
P. Hrušovský, predseda NR SR: (2002-11-15):
Panie poslankyne, páni poslanci, vyhlasujem tajné hlasovanie za skončené. Prosím overovateľov, aby spočítali hlasy a vyhotovili  zápisnice o výsledku tajného hlasovania. Prestávka do 11.00 hodiny. (Prerušenie rokovania  o 10.11 hodine.) (Pokračovanie rokovania o 11.12 hodine.)
Pčolinský, Peter, podpredseda NR SR (2023-02-10):
Pán poslanec Mazurek.
Hajšelová, Petra, poslankyňa NR SR (2022-02-11):
Ďakujem pekne za slovo. Pán poslanec Šutaj Eštok, už tu dookola omieľate jedno jediné, že najväčším problémom alebo teda podvodom, ako to vy nazývate, je účinnosť zákona. Pán kolega, ste členom ústavnoprávneho výboru. A tam teda častokrát riešime aj legislatívno-technické otázky, účinnosť zákonov a do detailov rozoberáme celý legislatívny proces. Viete veľmi dobre, že poznáme prvé čítanie, druhé čítanie, máme tu aj pozmeňovacie a doplňujúce návrhy, tretie čítanie a podobne. Tak ja akože absolútne nerozumiem, o akom podvode tu rozprávate. Ja vám poviem, čo je podvod. Stojím pred kamerami, som hlavný vodca zbierania podpisov, máme 600-tisíc podpisov, stojím pred kamerami, fotím sa s krabicami, HLAS to dokázal, ide to odovzdať a príde tu na hlasovanie, keďže Ústavný súd nám povedal, že v čom je problém, príde tu na hlasovanie a vyše polovica poslancov zo strany HLAS – sociálna demokracia sa zdrží. Sa zdrží. Tak to je väčšina. A ja som si to pozerala, tak akože ste boli že „za“ štyria. Výborne! Čiže akože pomýlili sme sa, však? Všetci sme sa pomýlili. Uhm. Veď práve preto, áno, vy nie, vy nie, páni poslanci. A práve preto tu dneska sedíte, pretože môžte o tom rozprávať, pretože štyria poslanci boli dneska sem vyslaní, aby si spravili svoj piár.
Dostál, Ondrej, poslanec NR SR (2018-10-23):
Poprosím, zastaviť čas. (Neutíchajúci ruch v sále a prerušenie vystúpenia predsedajúcim)
Kollár, Jozef, poslanec NR SR (2010-11-05):
Nie, ďakujem.
Viskupič, Jozef, poslanec NR SR (2017-02-08):
Možno sa budem opakovať, ale chcem všetkým medicínskym doktorom, ktorí sa v tejto debate zúčastnili, jednoznačne poďakovať a všetkým ostatným, aspoň ich poprosiť o to, aby svoje odbornosti prejavovali v tých oblastiach, kde sú v prvom rade odborníci a striktné medicínske veci nechali aj v mojom, a to je v rodičovskom záujme, na lekárov. Chcel by som počuť argumenty, chcel by som sa baviť s lekármi pri akomkoľvek očkovaní, ktoré je aj z hľadiska môjho sedemročného syna a päťročnej dcéry veľmi dôležité. Preto oceňujem dva prístupy, ktoré ste, pán doktor Zelník, povedali, a to je, že áno, budete kopať za to, aby napríklad tá vakcinačná cesta a ten chladový režim obišiel možno nesystémový prvok týkajúci sa lekární a absolútne ste tým vyvrátili to obvinenie, že aj vy ste nejak osobne zúčastnený v tomto reťazci a mohli by ste z toho mať finančný prospech a budem sa na vašu legislatívnu alebo exekutívnu zmenu alebo nápad tešiť. A druhý fakt je, že je to podľa mňa až obludné – teraz tak troška pôsobím aj na vedeckom poli –, keď niekto vydáva podľa mňa hrozné a strašidelné veci, ktoré publikuje v dielach a zároveň absolútne hnusným alibistickým spôsobom sa podpisuje alebo dáva najavo verejnosti, že nenesiem za toto žiadnu zodpovednosť. Čiže kto chce zarobiť v tomto prípade, je autor tejto publikácie na základe obľúbenosti a predaja a je absolútne smiešne, že niekto tieto argumenty používa v dôvodových správach pri návrhoch zákonov. Ďakujem.
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 124 poslancov, za 81, proti 13, zdržalo sa 30. Konštatujem, že sme schválili návrh novely zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19. Nasleduje hlasovanie v prvom čítaní o návrhu poslancov Krúpu, Šipoša, Šeligu a Laurenčíka na vydanie zákona, ktorým sa mení zákon č. 69/2018 Z. z. o kybernetickej bezpečnosti, tlač 981, bod 47 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Igorovi Husovi, aby hlasovanie uviedol. (Hlasovanie o návrhu poslancov Národnej rady Slovenskej republiky Juraja Krúpu, Michala Šipoša a Juraja Šeligu a Milana Laurenčíka na vydanie zákona, ktorým sa mení zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov , tlač 981.)
Hrušovský, Pavol, podpredseda NR SR (2011-06-01):
Ďakujem, pán minister, za uvedenie a odôvodnenie návrhu zákona. A poprosím vás opäť, pán poslanec, z poverenia výboru, aby ste Národnú radu informovali o stanovisku k predloženému vládnemu návrhu zákona, ako aj o postoji gestorského výboru k predloženým pozmeňovacím návrhom vo výboroch, ktoré návrh prerokovali, a s pozmeňovacími návrhmi, ktoré sú uvedené v spoločnej správe. Máte slovo.
B. Bugár, podpredseda NR SR: (2002-05-21):
Vážené pani poslankyne, páni poslanci, vzhľadom na to, že pán minister má ešte o ďalšie štyri body ešte jeden bod, bod 26, navrhujem, či by sme nemohli teraz prerokovať bod 26 a potom pán minister by sa mohol zúčastniť na rokovaní o 16.00 hodine, čo už zvolal. Je všeobecný súhlas? Ďakujem pekne. Takže teraz budeme pokračovať prvým čítaním o vládnom návrhu zákona o používaní informačno-technických prostriedkov a o zmene a doplnení niektorých zákonov. Vládny návrh zákona ste dostali ako tlač 1510, návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady č. 1730. Vládny návrh zákona uvedie minister vnútra Ivan Šimko, nech sa páči.
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 60, proti 14, zdržalo sa 65. Pripomienku pod bodom 14 sme neschválili. V. Ondrejka, poslanec: Pripomienka č. 15. Gestorský výbor ju odporúča schváliť.
Mikloško, Jozef, poslanec NR SR (2013-03-21):
Ja by som chcel dve poznámky povedať. Prvá o špekuláciách finančných na burzách, o obchodoch s derivátmi, o kasínofinančníctve, o tom hovoril pán exminister. O tom sa vo svete málo hovorí a to je hlavný problém dnešného finančného systému. Banka urobí fatálne chyby a jej to nevadí, pretože niekto to za ňu zaplatí. Upozorňujem na Glass-Steagallov zákon. Ja som to už tu raz hovoril, ale to treba opakovať, lebo bez odozvy to bolo. V USA je momentálne veľký tlak, aby sa k nemu vrátili, niekoľko desiatok kongresmanov, mám presný zoznam, to už podpísalo, je to z krízového, z minulého storočia – nepodporovať, nezachraňovať banky, ktoré špekulujú na burzách a ktoré robia fatálne chyby a hádžu to potom na niekoho iného. Takým nedať ozdravný balíček a myslím si, že aj v Cypre je to podobné. No, ale to je už iná téma. Teda zapamätajte si slovo Glass-Steagall a skúste si to vygúgliť. Druhá poznámka je – dôchodky. Páči sa mi, ako to seniorom povedal pán exminister. Situácia je u nás ešte relatívne dobrá, inde je to ešte horšie. V Nemecku majú veľké penzie, ale pomer 3 : 1, pracovník – penzista, ide to rýchlo k 1 : 1, a teda každý pracovník tam za chvíľu bude mať svojho dôchodcu. Tam, kde sa rodia deti, to nie je u nás, tam je tento problém menší a tam, kde prichádzajú konštruktívni imigranti, ktorých prijíma krajina, a sa asimilujú, resp. pomáhajú krajine, u nás je to tiež málo, tam tento problém nie je až takým problémom. Tam, kde sa rodičia venovali deťom, tam sa aj potom deti majú povinnosť venovať rodičom, a toto tiež u nás nie vždy je. Takže táto situácia, že starostlivosť detí o svojich rodičov – dôchodcov by bola dobrá. V Ázii, napr. vo Filipínach vôbec nemajú penzie, pretože tam je úplne... (Prerušenie vystúpenia časomerom.)
Laššáková, Jana, podpredsedníčka NR SR (2015-11-12):
Panie poslankyne, páni poslanci, poprosím vás, aby ste zaujali svoje miesta. Budeme pokračovať v rozprave o vládnom návrhu zákona, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony (tlač 1714). Pán minister už zaujal miesto určené pre navrhovateľov, aj pán spravodajca zaujal svoje miesto. Páni poslanci, poprosím vás, aby pán poslanec Lipšic, keď vystúpi v rozprave, mal dôstojné podmienky. Nech sa páči, pán poslanec Lipšic, máte slovo.
S. Kahanec, poslanec: (2007-05-15):
No a už sa to nedá povedať ani o tom, že táto norma, ktorú pán poslanec Brocka spomínal, bola vlastne prvýkrát uzavretá bez dohody sociálnych partnerov a že táto norma zavádza posilňovanie odborov. A nehnevajte sa, ale už to tu bolo x-krát spomínané, je to skôr vďaka za predvolebné vzťahy. Na záver poviem už len jednu vetu. Pri Zákonníku práce, už to tu bolo povedané, by nemali byť víťazi a porazení. A podľa toho by tento Zákonník práce mal byť pripravený. Bohužiaľ, smeruje nejako ináč.
Kremský, Peter, poslanec NR SR (2021-12-02):
Ďakujem, pán predseda. Oznamujem poslancom hospodárskeho výboru, že sa stretneme dnes o 19.00 hodine. Miestnosť oznámi pani tajomníčka. Ďakujem.
B. Bugár, podpredseda NR SR: (2002-04-04):
Pán poslanec Šepták. R. Šepták, poslanec: Ďakujem za slovo, pán predsedajúci. Oceňujem slová pána poslanca Tkáča o spolupráci koalície a opozície na tvorbe pilierov sociálneho poistenia. Myslím si, že nielen pri sociálnych zákonoch, ale aj v ekonomike by mala koalícia s opozíciou ťahať vlastne v zmysle zlepšenia života ľudí v tejto krajine. Tiež si ale myslím, že odbory a zamestnávatelia by mali mať tu svojich ľudí, ktorí by pozorne sledovali vývoj okolo tohto zákona, to, čo sa tu navrhuje, to, čo sa tu hovorí hlavne z dôvodov lobingu, ktoré vznikajú, a možné implementácie vecí do tohto zákona, aby sa predišlo chýbam z minulosti a mohli sa odstrániť možné nedostatky, ktoré by tu vznikali. Z celej rozpravy, ale ostávajú vo vzduchu visieť otázky, a to, po prvé, či nová vláda nadviaže na tento zákon alebo či ho bude meniť, po druhé, či bude pokračovať v tvorbe druhého piliera, čiže kapitalizačného fondu, a po tretie, či bude mať zdroje na dokončenie reformy dôchodkového systému. Tým som chcel povedať, že nie je asi dobré robiť tak dôležitú reformu na konci volebného obdobia, keď nevieme konkrétne, čo bude nasledovať. A nepotrebujem na tieto moje otázky odpovede. Ja myslím, že budúcnosť ich dá sama. Ďakujem.
Bernaťák, Tibor, poslanec NR SR (2018-05-23):
Pán poslanec Simon, ja som si s údivom vypočul vaše vystúpenie. Splietať Istanbulský dohovor s ochranou zvierat, resp. so zadefinovaním zvieraťa ako cítiacej bytosti, to je, naozaj chce riadnu dávku guráže, tú ste preukázali. Spomínali ste viacero vecí, aj mňa ste spomínali, že pred hodinou nebol hotový pozmeňovák. Tento návrh zákona rieši ministerstvo už veľmi, veľmi dlhú dobu. Bol pripomienkovaný od ZMOS-u, od organizácií ochranárskych zvierat. Všetky možné organizácie sa k nemu vyjadrovali a všetky možné pripomienky zapracované boli. Teraz akurát podávam pozmeňujúci návrh, áno, je to pravda, pretože chceme vyjsť v ústrety sociálne slabším ľuďom, to znamená ľuďom, ktorí sú v núdzi alebo poberatelia minimálneho dôchodku. Keď sme to konzultovali s ministerstvom práce, sociálnych vecí a rodiny, dovolím si povedať, že veľmi, veľmi zavádzate. Treba si vyžiadať oficiálne informácie, ktorých ľudí sa to týka. Pozerám, koľko mám ešte času, a zareagujem vlastne aj na tie, na tú babičku, čo ste tu spomínali, že ak chce babička chovať sliepky, musí ich registrovať. Ako to ste jak na to prišli? Nemusí, pretože registruje sa až, až farma od stanoveného množstva 300 kusov. Samozrejme, že babička môže chovať produkty, ale na jej spotrebu, bez toho, aby to predávala, samozrejme. Môže to dať, ale nemôže to predávať. Takže viete, ja som si vypočul aj minule rozpravu k 504, ktorú ste mali, takisto ste tam hovorili veľmi veľa vecí, ktoré absolútne neboli pravdivé, napr. o stanovení minimálneho nájomné, resp. dvojnásobného minimálneho nájomného, ale nejak vám uniklo, že sa to týkalo vlastne len pozemkov pod družstvami. A dovolím si povedať, že tento, toto vaše vystúpenie bolo podobne odborné ako to vaše predchádzajúce k 504. Ďakujem.
Hrnko, Anton, poslanec NR SR (2016-04-18):
Ďakujem za slovo. Vážení členovia výboru pre obranu a bezpečnosť, vzhľadom na to, že sme si už ustanovujúcu schôdzu odbavili cez obed, prosil by som vás, aby ste hneď po skončení schôdze... (Prerušenie vystúpenia predsedajúcim.)
P. Hrušovský, podpredseda NR SR: (2002-05-14):
Pán poslanec Maxon. M. Maxon, poslanec: Ďakujem pekne za slovo. Pán minister, poslanecký klub Hnutia za demokratické Slovensko s najväčšou pravdepodobnosťou všetky návrhy, ktoré ste dosiaľ predložili, podporí do druhého čítania. A budeme zvažovať, len čo sa týka tejto predlohy, možnože by ste to mohli ovplyvniť, ak by sa tu trocha vína našlo.
Mezenská, Helena, poslankyňa NR SR (2013-09-19):
Ja len na faktickú pripomienku pána Přidala. Ja nechápem, prečo by sme mali nejaké predpoklady, kvantifikácie robiť v štandardnom trhovom prostredí, v štandardnom trhovom vzťahu, ktorý je potrebné upraviť. Čo tam chceme kvantifikovať? Každý, kto podniká, je si vedomý toho, že ak si prenájme takéto pozemky, je povinný vysporiadavať náklady s tým spojené. Čo chceme kvantifikovať? Je to prirodzený prvok trhového mechanizmu. Ten, kto podniká, má garantovaný oprávnený zisk, cyklický zisk, predsa má počítať s tým, že si má vysporiadať aj cyklicky generované náklady. Čo je na tom neštandardné a čo tam chceme dopredu kvantifikovať?
Chmel, Rudolf, podpredseda vlády SR pre ľudské práva a menšiny (2011-04-01):
Vážený pán predsedajúci, vážené pani poslankyne, vážení páni poslanci, predkladám do druhého čítania návrh zákona o zrušení Protidrogového fondu, ktorý bol schválený na rokovaní vlády 12. januára tohto roku. Protidrogový fond bol zriadený zákonom č. 381/1996 Z. z. ako finančný nástroj realizácie protidrogovej politiky. Od jeho vzniku bola činnosť fondu z 95 % dotovaná štátom, a to aj napriek tomu, že dotácia zo štátneho rozpočtu je len jeden zo zdrojov fondu. Dnešným dňom nemá fond zamestnancov, keďže aj riaditeľ dal k 31. marcu okamžitú výpoveď. Naviac je neefektívne, aby štát podporoval neštátny subjekt na to, aby prerozdeľoval finančné prostriedky štátneho rozpočtu. Takáto činnosť Protidrogového fondu je duplicitná preto, keďže dotačná politika v protidrogovej oblasti je zabezpečovaná Úradom vlády, odborom koordinácie protidrogovej stratégie. Dovoľujem si vás ubezpečiť, že zrušenie tohto fondu, ktorý fungoval na základe podpory štátneho rozpočtu, nebude ohrozovať plnenie úloh v oblasti protidrogovej politiky štátu. Ďakujem vám za pozornosť.
B. Bugár, podpredseda NR SR: (2003-10-22):
Otváram všeobecnú rozpravu o tomto bode programu. Pýtam sa, či sa hlási do rozpravy ústne. Konštatujem, že nie je to tak. Vyhlasujem rozpravu o tomto bode programu za skončenú. Prerušujem rokovanie o tomto bode programu. Ďakujem aj pánovi ministrovi, aj spravodajcom. Vyhlasujem obedňajšiu prestávku do 14.00 hodiny. O 14.00 hodine budeme pokračovať ďalšími zákonmi. Takže ďakujem pekne a dobrú chuť. (Prerušenie rokovania o 12.02 hodine.) (Pokračovanie rokovania o 14.09 hodine.) Z. Martináková, podpredsedníčka NR SR: Vážené panie poslankyne, páni poslanci, budeme pokračovať v rokovaní schôdze Národnej rady. vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov . Vládny návrh zákona máte ako tlač 392. Prosím ministra práce, sociálnych vecí a rodiny, ktorý zastupuje ministra zdravotníctva, pána Ľudovíta Kaníka, aby z poverenia vlády uviedol tento návrh zákona.
Jurinová, Erika, podpredsedníčka NR SR (2015-10-02):
Ďakujem pekne, pán navrhovateľ. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi.
M. Fronc, poslanec: (2006-09-05):
Platný návrh o financovaní škôl z roku 2003 zaviedol normatívne financovanie, ktoré sa osvedčilo, a nezávislá analýza potvrdila, že viac ako 63 % riaditeľov škôl tento systém financovania oceňuje, pretože je objektívny, transparentný a efektívny. A je pravdou, že aj vďaka tomu zákonu z roku 2003 došlo k spájaniu a zániku neefektívnych škôl a školských zariadení, čím sa zracionalizovala školská sieť. Zákon zároveň zaviedol trojročné prechodné obdobie na poskytovanie garantovaného minima finančných prostriedkov pre školu, a to vo výške 95 % z objemu financií z predchádzajúceho roka. Prechodné obdobie slúžilo práve na efektívnu racionalizáciu. Skúsenosť však ukazuje, že je potrebná čiastková úprava, pretože nie všetci zriaďovatelia toto prechodné obdobie využili na zefektívnenie chodu škôl a školských zariadení vo svojej obci. Vzhľadom na to, že od januára budúceho roka sa toto prechodné obdobie končí, ocitli by sa malé školy na zmiešanom území v ťažkej situácii. Ja si myslím, že rovnako malé školy slovenské, ako aj maďarské, ale aj malé školy, ktoré sú na inom území Slovenska. Hlavne ten dôvod, prečo nesiahli v tomto období, ešte keď mohli siahnuť k racionalizácii, treba povedať a pomenovať veľmi otvorene a to je to, že tohto roku sa konajú aj komunálne voľby a komunálne voľby vlastne určujú istým spôsobom správanie sa starostov v takýchto obciach. No na takéto konanie samosprávy, ktorá neurobila včas túto racionalizáciu, by v prvom rade doplatili žiaci a rodičia, a preto sa navrhuje predĺžiť prechodné obdobie garantovaného minima o ďalšie dva roky, teda do roku 2008. Druhá zmena, ktorú zákonne navrhujeme, rovnako vyplýva zo skúseností z uplatňovania nového systému financovania. Časť normatívnych prostriedkov zriaďovateľ nemusí dať škole, ale môže ich použiť pre iné školy vo svojej pôsobnosti. Zámerom tohto opatrenia bolo, aby samosprávy mali priestor na riešenie jednotlivých špecifík pri financovaní svojich škôl a školských zariadení. Realita však ukázala, že sa takéto prerozdelenie neraz deje na základe veľmi subjektívneho rozhodovania. Napríklad dobre fungujúca škola tak prichádza o nemalú časť prostriedkov, na ktoré má nárok na základe normatívneho financovania, v prospech iných škôl, a tým vlastne niekedy všetky školy v danom meste alebo obci živoria. Návrh zákona, ktorý predkladám v mene poslancov, neruší tento inštitút, lebo sme presvedčení, že samospráva má mať mechanizmus na miestnu školskú politiku. Chceme však znížiť hranicu sumy, ktorou môže zriaďovateľ narábať, a chceme, aby bola určená priamo v zákone. Navrhujeme, aby výška financií, o ktorých rozhoduje samospráva, nepresiahla hodnotu 15 % z toho, čo škola dostane, čím si myslíme, že sa zníži subjektivita, ktorú neraz pociťujú mnohí riaditelia pri prerozdeľovaní financií. Ďakujem, panie kolegyne a kolegovia, za pozornosť a prosím vás o podporu tohto zákona.
Danko, Andrej, predseda NR SR (2018-05-22):
Poslankyňa Cigániková. Pripraví sa pani poslankyňa Grausová.
P. Farkas, poslanec: (2004-09-07):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku Národnej rady, t. j. doručenie návrhu najmenej 15 dní pred schôdzou Národnej rady, na ktorej sa uskutočňuje jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predmetný návrh zákona rieši veľmi závažnú problematiku, o ktorej bude treba ešte diskutovať. Vážené dámy, vážení páni, po rozprave odporučím, aby sme hlasovali o tom, že tento zákon prerokujeme v druhom čítaní, a odporúčam prerokovať tento zákon v druhom čítaní a prideliť tento zákon v druhom čítaní ústavnoprávnemu výboru, výboru pre verejnú správu a za gestorský výbor určiť výbor pre financie, rozpočet a menu. Ďakujem pekne.
Paška, Pavol, predseda NR SR (2013-09-12):
Hlasujeme. (Hlasovanie.) 145 prítomných, 81 za, 64 sa zdržalo. Tieto body sme schválili.
Laššáková, Jana, podpredsedníčka NR SR (2012-05-15):
S faktickou poznámkou pán poslanec Bagačka, nech sa páči.
P. Hrušovský, predseda NR SR: (2003-04-10):
Panie poslankyne, páni poslanci, prosím o pokoj v rokovacej sále a všetkých poslancov, ktorí sú prítomní v budove Národnej rady, avšak nie sú prítomní v rokovacej sále, vyzývam, aby sa dostavili na hlasovanie o historickom dokumente nielen pre Národnú radu, ale aj pre Slovenskú republiku. Panie poslankyne, páni poslanci... Prosím aj prítomných členov vlády v budove Národnej rady, aby prišli do rokovacej sály. Poprosím ešte o chvíľu trpezlivosti, aby všetci páni poslanci, ktorí chcú hlasovať a nie sú prítomní v rokovacej sále, sa dostavili na hlasovanie. Panie poslankyne, páni poslanci, pristúpime k tretiemu čítaniu o návrhu vlády Slovenskej republiky na vyslovenie súhlasu Národnej rady Slovenskej republiky s prístupom Slovenskej republiky k Severoatlantickej zmluve. Chcem pripomenúť, že podľa čl. 84 ods. 3 Ústavy Slovenskej republiky na vyslovenie súhlasu s medzinárodnou zmluvou podľa čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. Prosím teraz pána spoločného spravodajcu, aby predniesol návrh uznesenia Národnej rady, o ktorom budeme hlasovať. Nech sa páči, pán spoločný spravodajca.
Laššáková, Jana, podpredsedníčka NR SR (2013-02-06):
Pán poslanec, zaujmite miesto určené pre navrhovateľov. 	A teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Brockovi. Nech sa páči, pán poslanec.
Mezenská, Helena, poslankyňa NR SR (2014-12-04):
Vážený pán predsedajúci, vážený pán minister, pán spravodajca, prítomní poslanci, nebudem vystupovať dlho k tomuto zákonu, pretože viac-menej chápem, že hlavným zmyslom jeho prerokovania je splnenie technokratickej povinnosti, transpozičnej povinnosti a zosúladenia zákona s európskym právom. Ale zrejme iná možnosť predniesť to, čo má už dlhodobejšie trápi, pri inom zákone nebude. Čím ďalej, tým viac ma upozorňujú naši či už slovenskí producenti slovenských pôvodných potravín alebo aj predajcovia týchto rýdzo pôvodných slovenských potravín na nedostatočnú pomoc a podporu zo strany štátu. Nemyslím teraz len finančnú podporu, ale aj inštitucionálnu, legislatívnu podporu. Preto by ma pri tejto príležitosti zaujímalo, nad rozmer týchto technokratických formálnych opatrení, pán minister, aké konkrétne opatrenia a nástroje pripravuje ministerstvo pre to, aby pomohlo našim slovenským domácim producentom alebo aj predajcom rýdzich slovenských potravín, ktorí sa trápia? Aké konkrétne opatrenia prijmete na to, aby sa proklamovaná produkcia a predaj, podpora slovenských, produkcie aj predaja, slovenských potravín posilňovala? Takže len takto krátko som si dovolila vystúpiť. Ďakujem vám pekne za reakciu.
Marosz, Ján, poslanec NR SR (2017-05-11):
Pán kolega Simon, ďakujem za to, že označujete to, čo sa tu deje, za podporovanie korupčného systému. Pán minister, vrátiac sa ešte k pánovi ministrovi a jeho štátnemu tajomníkovi pánovi Stromčekovi, a teraz skúsme si povedať, že nevolá sa Viktor Stromček, ale Igor Matovič. Je štátnym tajomníkom a je jeho firma PreVaK, s. r. o., pána Stromčeka, kde je hlavným spoločníkom tejto firmy, je obchodný partner firmy Starland, ktorá za toho istého za štátneho tajomníka nakúpila, predávala pozemky pod tieto cesty, o ktorých hovoríme, a má podpísanú zmluvu na prevádzku všetkých vodovodných kanalizačných vecí, na plánované také, že malé mestečko s 35-tisíc obyvateľmi, množstvo logistických parkov, výrobných, výskumných hál a podobne. Že ako, keby toto napríklad bol že Igor Matovič, ako by ste kričali, čo všetko by ste riešili? A tuto pán štátny tajomník je vyslovene v konflikte záujmov. A toto nikoho nezaujíma, toto je akože okej? Tu netreba vyvodiť žiadnu zodpovednosť? Na to netreba poukázať? To je priamy konflikt záujmov pána štátneho tajomníka. Tým, že je spolumajiteľom firmy PreVak, ktorá má podpísané zmluvy na vodovody, odvody kvôli kanalizáciám a podobne na pozemkoch firmy Starland. Priamy konflikt záujmov, korupcia. A netvárme sa, že nie je a nekryme ju! Pán minister, reagujte a odvolajte pána štátneho tajomníka!
Grendel, Gábor, podpredseda NR SR (2020-05-14):
Pán poslanec Pročko, s faktickou.
V. Novotný, poslanec: (2005-06-29):
A čo sa týka pani poslankyne a pána poslanca Pašku, oni sú z Košického samosprávneho kraja, idem presne k tomu, aby sme išli k meritu veci. Poprosím pánov poslancov, aby ma nevyrušovali. K meritu veci, to znamená, že nemôže byť rôzny meter vo VÚC a vo veľkej politike. A o tom som hovoril ja. Darmo mi budete vysvetľovať, mám ešte minútu, aká tam bola dohoda alebo nebola. Ono sa to argumentovať dá, ale ak ste proti akciovým spoločnostiam, ak ste proti finančným skupinám, nemôžete v Prešovskom samosprávnom kraji hlasovať za ekonomický prenájom troch nemocníc v zriaďovateľskej pôsobnosti VÚC, ktoré prejdú do finančnej skupiny Penta, a nemôžete v Košickom samosprávnom kraji hlasovať za transformáciu nemocníc na akciové spoločnosti, pani poslankyňa. Mali ste byť proti. To, že ja som za to hlasoval, to je v poriadku. Ja som hlasoval aj tu za akciové spoločnosti, aj v Košickom samosprávnom kraji za akciové spoločnosti. Takže, aby sme sa držali merita veci, a nie osobných invektív. Ďakujem pekne.
Laššáková, Jana, podpredsedníčka NR SR (2013-02-05):
Na vystúpenie pána poslanca s faktickou poznámkou pán poslanec Mičovský. Končím možnosť prihlásiť sa s faktickými poznámkami.
Pčolinský, Peter, podpredseda NR SR (2023-03-16):
Ďakujem. Pani spravodajkyňa, prosím, informujte Národnú radu o výsledku rokovania výborov o tomto návrhu zákona, aby, a zároveň odôvodnite návrh a stanovisko gestorského výboru.
Šimečka, Michal, podpredseda NR SR (2023-12-18):
Ďakujem pekne. Pán poslanec Jakab.
P. Hrušovský, podpredseda NR SR: (2002-08-19):
(Hlasovanie.) 97 prítomných, 20 za, 42 proti, 32 sa zdržalo, 3 nehlasovali. Návrh sme neschválili. Panie poslankyne, páni poslanci, pýtam sa, či je všeobecný súhlas, aby sme hlasovali o bodoch pod bodom 2 - 15...
Beluský, Martin, poslanec NR SR (2022-06-15):
Ďakujem za slovo, pán predsedajúci. Vážené panie poslankyne, páni poslanci, poslanci za Ľudovú stranu Naše Slovensko predkladajú do Národnej rady Slovenskej republiky návrh zákona, ktorým sa mení a dopĺňa zákon č. 245/2008 Z. z., teda zákon o výchove a vzdelávaní, známy tiež pod názvom školský zákon. Cieľom tohto predloženého návrhu zákona je zakázať pozitívnu diskrimináciu v prijímaní detí do škôlok za zákaz prijímania detí na úkor rodičov v spádovej materskej škole. Prijatie návrhu tohto zákona nebude mať žiadny vplyv na rozpočet verejnej správy, žiadny vplyv na podnikateľské prostredie, na informatizáciu spoločnosti, vplyv na životné prostredie, na služby verejnej správy pre občana. Bude mať pozitívny vplyv na sociálne vplyvy a na manželstvo, rodičovstvo a rodinu. Návrh zákona je v súlade s Ústavou Slovenskej republiky, ústavnými zákonmi, inými zákonmi, nálezmi Ústavného súdu, medzinárodnými zmluvami a inými medzinárodnými dokumentami, ktorými je Slovenská republika viazaná. A viac uvediem v rozprave, do ktorej sa hlásim ako prvý.
T. Cabaj, podpredseda NR SR: (2010-02-05):
Návrh, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov, je v súlade s ústavou, inými zákonmi, medzinárodnými zmluvami, ktorými je Slovenská republika viazaná. Je v súlade s právom Európskych spoločenstiev, resp. s právom Európskej únie. Ak sa analyzovali dopady o počte zaregistrovaných výrobcov, vychádzajú tieto údaje z analýzy investičných potrieb poľnohospodárov v oblasti predaja z dvora v rámci opatrení 1.1. Modernizácia fariem a 1.2 Pridávanie hodnoty do produktov poľnohospodárstva a lesného hospodárstva. A takisto ceny zo štatistického zisťovania boli odhadnuté počty platiteľov DPH s prihliadnutím na jednotlivé komodity, pretože presný počet, evidenciu nevieme. Dopad zo zníženej sadzby DPH na produkty predaja z dvora z 19 % na 6 % by sa mal prejaviť aj v ročnom znížení príjmov štátneho rozpočtu zhruba o 2 346 500 eur, ak by išla účinnosť tohto zákona od 1. apríla 2010, to znamená, dopad na rozpočet v roku 2010 by predstavoval zhruba 1 759 000 eur. Toľko stručné uvedenie tohto poslaneckého návrhu, s ktorým sa pokúšame získať podporu na zaradenie do druhého čítania a hľadané možnosti potom pokračovať v legislatívnom procese. Ďakujem pekne.
Hrušovský, Pavol, podpredseda NR SR (2011-05-24):
Hlasujeme, páni poslanci, o návrhu uznesenia k Správe o plnení úloh Vojenského spravodajstva za rok 2010. (Hlasovanie.) 146 prítomných, 78 za, 68 sa zdržalo. Návrh uznesenia sme schválili. Poprosím pána poslanca Bašku, aby z poverenia výboru pre obranu a bezpečnosť predložil Národnej rade návrh uznesenia k návrhu na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (EOD COE) , ktorý prerokovávame ako tlač 373. Nech sa páči, pán poslanec.
D. Lipšic, poslanec: (2008-03-27):
Keď sme pred pár mesiacmi hlasovali o návrhu novely zákona o Ústavnom súde, ktorého cieľom bolo, aby kandidáti museli predložiť odpis registra trestov, ako ste hlasovali? Proti. Mne sa tiež zdá. Preto sa mi zdá byť vaše súčasné vyjadrenie o nulovej tolerancii, ktorú ja podporujem pri každej právnickej profesii, za farizejské. Pretože vašimi skutkami a vaším hlasovaním ste v minulosti preukázali opak. V zásade podľa mojej mienky ide o jednu vec. Pán kolega, ja som neotvoril rozpravu, ja som bol pripravený hlasovať. Poprosím vás. Ďakujem. Prezident sa rozhodol, že nie sú naplnené, nie je naplnený článok ústavy na odvolanie sudcu. Ak parlament prijme návrh, ktorý ste teraz predložili, jeho cieľom je, aby sa vyvolal spor medzi parlamentom a prezidentom. To znamená, aby kvalifikovaný počet 30 poslancov mohol ísť na Ústavný súd v spore o výklad ústavného zákona. Tým pádom cieľom tohto návrhu nie je prvý záchvat spravodlivosti zo strany HZDS, lebo to hlasovanie bolo vždy iné, ale vyvolanie sporu parlamentu a prezidenta. Pár poznámok. Ďakujem. (Potlesk.)
J. Mikuš, poslanec: (2003-06-26):
P. Rusko, podpredseda NR SR: Ďakujem pekne. Pýtam sa pána poslanca, či má procedurálny návrh. Nech sa páči, pán poslanec.
Paška, Pavol, predseda NR SR (2012-07-27):
Hlasujeme. (Hlasovanie.) 136 prítomných, 56 za, 44 proti, 36 sa zdržalo. Návrh sme neschválili.
Šeliga, Juraj, poslanec NR SR (2022-09-27):
Ďakujem pekne. Dámy a páni, aj takto večer napriek tomu, že ide o opozičný návrh, myslím, že to treba povedať veľmi jasne, že keďže boli, tá séria príplatkov, o ktorých už hovoril aj pán poslanec Susko a predpokladám, že o nich ešte bude viac hovoriť v rozprave, bola zmrazená kvôli podľa mňa objektívnych dôvodov vtedy, myslím si, že je načase to rozmraziť a že by sme sa mali o tom baviť. A za nás viem určite povedať, že do druhého čítania to treba posunúť a tam rokovať prípadne o ďalších veciach, o koeficiente a podobne, ale myslím si, že ten čas, keď to bolo zmrazené, by už mal skončiť. Ďakujem pekne aj pánom, hoc sú z opozičnej strany, že tento návrh priniesli do parlamentu.
P. Paška, predseda NR SR: (2007-10-26):
(Hlasovanie.) 139 prítomných, 114 za, 5 sa zdržalo, 20 nehlasovalo. Tento návrh sme prijali.
Paška, Pavol, predseda NR SR (2014-07-01):
(Hlasovanie.) 140 prítomných, 79 za, 12 proti, 49 sa zdržalo. Sme v treťom čítaní . Otváram rozpravu. Nemám prihlášku. Vyhlasujem ju za skončenú.
Janckulík, Igor, poslanec NR SR (2017-05-11):
Pán predseda, prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Šeliga, Juraj, podpredseda NR SR (2020-11-26):
Ďakujem pekne. Chcete sa dopýtať?
Horecký, Ján, minister školstva, vedy, výskumu a športu SR (2022-10-06):
Ja by som sa chcel dotknúť iba dvoch spomenutých bodov konkrétne a vecne. Bola tu spomenutá aj možnosť kúpy nehnuteľnosti okrem teda investícii do rekonštrukcie alebo obnovy. Chcem ešte podať jednovetové vysvetlenie. Je to jednoducho z pragmatických a racionálnych dôvodov, pretože tá kúpa je niekedy, keď sa správne vyhodnotí, lacnejšia, výhodnejšia pre nadobúdateľa než drahý nájom a rekonštrukcia do subjektu, ktorý vám potom nepatrí a nemôže dlhodobo slúžiť svojmu účelu. A ešte jedna taká poznámka, snáď upokojujúca, že od 1. 1. 2022 tak dostávajú všetky tieto školské zariadenia finančné prostriedky v rovnakej výške na osobné náklady na prevádzku. Tak verím, že budeme naďalej sa starať o všetky deti rovnaký spôsobom, najlepšie ako budeme vedieť, že či už sú to žiaci, deti, ktoré navštevujú verejné školy, súkromné školy alebo cirkevné školy. Ja medzi takýmito deťmi nevidím žiaden rozdiel. Pre mňa sú všetky rovnako vzácne a drahé. Ďakujem.
Pčolinský, Peter, podpredseda NR SR (2023-02-07):
Vážené panie poslankyne, páni poslanci, budeme pokračovať rokovaním o návrhu poslancov Petra Kremského, Milana Kuriaka a ďalších poslancov o solidárnom príspevku z činnosti v odvetviach ropy, zemného plynu, uhlia, rafinérií. Teraz by malo vystúpenie pokračovať spravodajcom, ktorého určil navrhnutý gestorský výbor pre financie a rozpočet, pán poslanec György Gyimesi. Nech sa páči, pán poslanec. (Pokračovanie rokovania o návrhu poslancov Národnej rady Slovenskej republiky Petra Kremského, Milana Kuriaka, Igora Matoviča, Petra Libu a Vojtecha Tótha na vydanie zákona, ktorým sa mení a dopĺňa zákon č. 519/2022 Z. z. o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1378.)
R. Zajac, minister zdravotníctva SR: (2004-01-22):
To sú ale dva rôzne problémy, pán poslanec. To nie je otázka kompetencií, ale otázka rozloženia a bude to riešené v novom zákone o Úrade pre dohľad. Zavádzame systém 22 štátnych nekrotických pracovísk a systém, keď ku každému mŕtvemu bude výjazd patológa, zamestnanca tohto nekrotického pracoviska, niečo veľmi podobné ako je americký systém koronera, a ten rozhodne, či sa bude, alebo nebude pitvať a kde sa bude pitvať. Takže, on aj potvrdí všetky príslušné papiere, ktoré sú potrebné na výpis z matriky a ktoré sú potrebné na pohreb. Táto kompetencia je pripravená. Ale znova opakujem, vaša otázka bola na kompetencie, vaša doplňujúca otázka je na rozloženie lekárov a môže sa stať, že v tejto chvíli naozaj lekár VÚC je v Prešove, ale tu ide o špecifické potvrdenie len pri infekčných chorobách, pokiaľ sa nemýlim, nejde o bežné potvrdenie. To bude približne v priebehu 5 mesiacov prijatím zákona o Úrade pre dohľad odstránené.
Sulík, Richard, predseda NR SR (2011-09-07):
Ďakujem. Otváram rozpravu. Nedostal som žiadnu písomnú prihlášku do rozpravy. Pýtam sa, kto sa chce prihlásiť ústne do rozpravy. Jeden rečník. Uzatváram možnosť sa prihlásiť do rozpravy. Pán poslanec Maďarič, na koľko odhadujete vaše vystúpenie? (Reakcia poslanca.) Nech sa páči, máte slovo.
Lipšic, Daniel, poslanec NR SR (2013-03-15):
Tak ja mám dve pripomienky a potom jednu akoby výzvu. Takto. Ten osobitný motív sa týka, samozrejme, že nie samotne len verbálnych deliktov, týka sa najmä násilných a majetkových deliktov. Čiže tam podľa mňa nenaráža na ústavné limity. Ja som to spomenul vo svojom vystúpení, že naráža na také nejaké vecné zdôvodnenie. No dobre. To znamená, že vyššia trestná sadzba bude, lebo zatiaľ tam bola farba pleti, rasa, jasne rozlíšiteľná vec, vyššia trestná sadzba bude, keď bude motív napadnutia pri, čo ja viem, homosexuálovi, heterosexuálovi, ale keď pôjde o katolíka, protestanta, žida, ateistu, zdravotne postihnutého, to bude motív napadnutia, tam bude nižší trest. Čiže kde sa zastavíme potom? Ak to raz začne to koliečko sa rozbiehať, tak potom sa nemá kde zastaviť, podľa mňa to je akože problém. Druhá vec, ktorú hovoril pán poslanec Škripek, no ja si myslím, že treba diferencovať pri drogových deliktoch, preto to spomínam stále znovu a znovu a znovu. Nová trestná kodifikácia zmiernila postih konzumentov drog, čo je podľa mňa správne, tam nie je záujem na tvrdej represií a, naopak, sprísnila postih drogových dílerov, čo je podľa tiež mňa správne. Lebo keď niekto bohatne na tragédii a nešťastí iných ľudí, tak si myslím, že adekvátny trest je potrebný. Posledná možno len výzva k pánovi ministrovi. Ja som sa teraz našťastie stihol vrátiť, keby ste ešte mohli možno vystúpiť k rozprave, ja som to zvykol robiť tiež, aby sme ešte mohli zareagovať aj z pléna s faktickými poznámkami. Ďakujem pekne.
Matovič, Igor, poslanec NR SR (2012-08-01):
Pán poslanec Číž, hovorili ste, že vlastne v minulosti boli vytvorené mechanizmy na kontrolu verejnoprávnosti aj takejto inštitúcie, teda ako príklad toho ste spomenuli vlastne predošlé rady, ktoré fungovali. Ale nehnevajte sa, či pred tými radami, keď sa generálny riaditeľ volil priamo v parlamente, alebo potom, keď generálneho riaditeľa volili rady, či teda rozhlasu, alebo teda televízie, stále to boli politické nominácie, lebo tých ľudí do tých rád zase volili politici. Čiže keď my iba si teraz tuto povieme, že odrazu už budeme demokratickí a už nebudeme robiť politické nominácie, ale my zvolíme ľudí do nejakej rady a tá bude voliť ľudí niekam, tak sa netvárme, že to nie je politická nominácia, aj tak to boli politické nominácie. Aj dnešná voľba bude znova politická nominácia, lebo zas sa to tu bude voliť. A nám ide naozaj o to, keď aj vám úprimne ide o zachovanie verejnoprávnosti takýchto médií, tak nájdeme mechanizmus a nechajme, dajme politici ruky preč od voľby členov nejakej rady alebo akéhokoľvek orgánu, ktorý by mal na starosti kontrolu hospodárenia, voľbu členov, voľbu generálneho riaditeľa, voľbu nejakého manažmentu, a dajme to naozaj odbornej verejnosti, kultúrnej obci, nech si zvolí táto kultúrna obec spomedzi seba človeka, ktorý by viedol takúto inštitúciu a zabezpečil pre všetky politické strany aj rovnaké nejaké konkurenčné prostredie. A ešte možno taká rečnícka otázka. Naozaj si myslíte, pán Číž, že pani Zemková bola taká hlúpa, že by úmyselne porušila zákon, keď vedela, že ak by v tejto veci neoznámenia nejakého ekonomického aktu, ktorý chystá, že by mohla byť odvolaná, že by to urobila? Že by úmyselne porušila zákon? Ja verím, že aj vy tuná niekde cítite, že je to sporné. To vaše odvolanie, že je sporné a že naozaj sa máme baviť o tom teda, že či bol porušený zákon, alebo nie.
Fecko, Martin, poslanec NR SR (2017-03-21):
Ďakujem pekne. Iba krátko, vyzerá, že sú tu dva tábory, ktoré sú možno nezmieriteľné, lebo chcem veriť, že môžu sa zmieriť. A ja už som tu veľakrát počul, že pokiaľ niečo neprešlo, takže bude to riešiť ministerstvo komplexne, vecne, odborne, neviem ako. Z mojich 104 noviel, čo som dával spolu s kolegami, to boli možno štyri veci, čo riešili, neriešili nič, takže chcem veriť, že keď takto to definujú aj terajší koaliční poslanci, že ministerstvo má pripravenú, túto vec pripravenú v tom prechodnom alebo v tom tvare, ktorý už prejde aj týmto parlamentom, tak chcem veriť, že pokiaľ by teraz táto novela zákona neprešla, takže ministerka, tak ako sľúbila, do konca roka, že niečo dá, ktoré bude komplexné, a potom si možnože budeme o trištvrte roka buď vyčítať, alebo potvrdzovať, že áno, splnila alebo nesplnila ten sľub, len za ten čas prejde niekoľko mesiacov, kde by sme možno mohli zabrániť ďalšiemu nejakému takémuto pofidérnemu kšeftáreniu, ale je to už na svedomí týchto poslancov, ktorí o tom budú hlasovať. Takže chcem vás poprosiť, aby ste zvážili a podľa vášho svedomia a presvedčenia, páni kolegovia, hlasovali. Ďakujem pekne.
Bugár, Béla, podpredseda NR SR (2016-11-29):
Prezentujme sa a hlasujme o návrhu tohto uznesenia. (Hlasovanie.) Prítomných 141, za 137, 4 sa zdržali. Sme v treťom čítaní . Otváram rozpravu a pýtam sa, či sa niekto hlási do rozpravy. Nie. Vyhlasujem rozpravu za skončenú. Pani spravodajkyňa.
Pellegrini, Peter, predseda NR SR (2015-11-12):
Prezentujme sa a hlasujeme o jedinom bode zo spoločnej správy s odporúčaním gestorského výboru schváliť. (Hlasovanie.) Prítomných 133 poslancov, za hlasovalo 131, zdržali sa 2 poslanci. Konštatujem, že tento bod sme schválili.
Kozelová, Monika, poslankyňa NR SR (2022-05-10):
Marek, ty si sa pýtal na logiku. No nepýtaj sa na logiku, oni žiadnu nemajú. A mier je pre nich len príkazné slovo veliteľa so zetkom na prsiach obyčajnému vojačikovi. Toto je pre nich príkaz. A na ľudskom utrpení si vytĺkať politický kapitál, to je, oni to majú v DNA proste, tam neurobíš nič, lebo ak si poslanec Medvecký mýli mejdan s majdanom, tak to už potom ako vieme, o čom to je. Asi bol na mejdane tesne predtým. A chcem ti len povedať, že chápem to, čo si povedal na záver. Ja som na niekoľkých kanáloch ukrajinských a interných a som na jednom, ktorý je vyslovene tajný a cez ktorý sa dohovára humanitárna pomoc pre jednotlivé časti Ukrajiny. A je to preto, lebo Rusi sledujú aj cesty humanitárne a nie raz sa stalo, že zobrali, zobrali celý konvoj pomoci aj s autami. Takže... len aby ste vedeli, že taká situácia tam je. To je napríklad dôvod, prečo my, keď posielame kamióny na Ukrajinu, nikdy nepovieme, kedy idú, nikdy nepovieme, kam idú, a nikdy nepovieme, kto je šofér. Takže takto sa posielajú kamióny s humanitou. A tie kanály, aby ste vedeli, sú preto, že sa mínujú priebežne tie humanitárne cesty, tie humanitárne koridory a tie informácie dostáva, dostáva ten kanál v podstate od ukrajinskej rozviedky, takže vždy sa vie, že kade tie kamióny môžu a kade nemôžu ísť. Takže vôbec to nie je tak jednoduché ani s pomocou.
Blcháč, Ján, poslanec NR SR (2023-02-14):
Ďakujem za slovo. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu, a preto predkladám informáciu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Jeho súčasťou je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
Verešová, Anna, poslankyňa NR SR (2019-11-28):
Ďakujem. Prosím opraviť moje hlasovanie pri tlači 1814. Chcela som hlasovať za.